ट्रैक्टर-ट्रालियों से नहीं, बसों-निजी वाहनों से जाएंगे दिल्ली
पानीपत में दूध सब्जी की सप्लाई हुई बाधित, दिल्ली नहीं जाएगा कोई
धरनों से 500 करोड़ का जाट समाज को हुआ नुकसान, जाएंगे कोर्ट
30 बसें 40 क्रूजर बुक, महिलाएं संभालेंगी धरना
भड़काऊ भाषण का वीडियो वायरल करने वाले पर केस दर्ज
आरक्षणआंदोलन के तहत लगभग एक माह से धरने पर डटे अखिल भारतीय जाट आरक्षण संघर्ष समिति के कार्यकर्ता गुरुवार को दिल्ली कूच करेंगे। हर गांव से 5-10 लोग निजी वाहनों में अलग-अलग जंतर-मंतर की राह पकड़ेंगे। अभी ट्रैक्टर-ट्रालियाें का काफिला नहीं जाएगा। दिल्ली में हरियाणा के आंदोलन के समर्थन में दिल्ली यूपी के जाट भी इकट्ठा होंगे।
समिति अध्यक्ष यशपाल मलिक यहीं अगली रणनीति की घोषणा करेंगे। बताया जा रहा है कि दिल्ली घेराव का फैसला होली के बाद लिया जाएगा। इसके लिए ट्रैक्टर-ट्रालियों का रजिस्ट्रेशन किया जा रहा है।
मंत्री-संतरी को नहीं घुसने देंगे गांवों में
जसिया में आरक्षण के लिए जाटों का धरना 32वें दिन भी जारी रहा। यहां दिनभर गुरुवार को दिल्ली जंतर मंतर जाने को लेकर मंच से आह्वान जारी रहा। समाज के लाेग अपने वाहनों से ही वहां जाएंगे। इसके लिए ट्रैक्टर-ट्रॉलियां नहीं जाएंगी। यहां शिक्षामंत्री रामबिलास शर्मा के विधानसभा में दिए बयान को बेबुनियाद बताया। समिति के जिला प्रधान राज सिंह ने कहा कि शिक्षा मंत्री तो जसिया आए और ही किसी गांव में। अब सरकार के किसी मंत्री, संतरी या अन्य को गांवों में घुसने नहीं दिया जाएगा।
हिसार में रामायण रेलवे फाटक के पास जाट आरक्षण संघर्ष समिति के धरना स्थल पर बुधवार को नारेबाजी करती महिलाएं
पानीपत | असहयोगआंदोलन का आंशिक असर बुधवार को मार्केट में दिखाई दिया। इसके चलते दूध और सब्जी की कुछ सप्लाई प्रभावित रही। दिल्ली में 2 मार्च को होने वाले धरना-प्रदर्शन में पानीपत के लोग शामिल नहीं होंगे। ट्रैक्टर-ट्रॉली में भरकर दिल्ली जाने पर रोक है। चूंकि, दो-तीन प्रतिनिधि हरियाणा के हर धरने से दिल्ली जाएंगे, जिसमें पानीपत के उग्राखेड़ी में चल रहे धरना से भी जाट आरक्षण संघर्ष समिति के प्रतिनिधि जाएंगे। यशपाल मलिक ने हाल ही में असहयोग आंदोलन के तहत सरकारी विभागों के बिल भरने की अपील की है।
आज से यहां शुरू होगा धरना
>कैथल में देबन कैंची चौक के बाद गुरुवार से गुहला-चीका स्थित भागल गांव से दूसरे अनिश्चितकालीन धरने की शुरुआत की जाएगी।
> हिसार में दो और नए धरने शुरू होंगे। चरखी-दादरी के सेक्टर-8 में चल रहे धरने के साथ बुधवार को अब बाढड़ा में धरना शुरू हो गया। भिवानी में चांग गांव के बाद लोहारू के गिगनाऊ में धरने की शुरुआत हुई।
झज्जर | दिल्लीमें दो मार्च के प्रदर्शन के लिए झज्जर में भी रणनीति बदलते हुए अब ट्रैक्टर-ट्रालियों की बजाए बसों और कारों से जाने का फैसला लिया है। दिल्ली कूच के लिए महिलाएं नहीं जाएंगी, जबकि इन्हें धरनास्थल की कमान सौंपी गई हैं। अखिल भारतीय संघर्ष समिति के झज्जर जिला प्रधान जितेन्द्र उर्फ बबला रईया ने बताया कि 2 मार्च के लिए भोजन के पैकेट तैयार करा लिए हैं। 30 बसें और 40 क्रूजर बुक की गई हैं, जबकि गांव-गांव से लोग अपने निजी वाहनों से भी रवाना होंगे।
कलायत विधायक जयप्रकाश ने कैथल में धरनास्थल पर जाकर समर्थन दिया है। विधायक रविंद्र माच्छरौली का समर्थन अब तक नहीं आया है। समिति के राष्ट्रीय अध्यक्ष ने मुख्यमंत्री के बगैर शर्त बातचीत का निमंत्रण ठुकराया है। राज सिंह ने कहा कि पिछले एक महीने में समाज के धरनों पर करीब एक करोड़ से ज्यादा आंदोलनकारी सहभागी बन चुके हैं। इससे 500 करोड़ रुपए का आर्थिक नुकसान हुआ है। धरने समाप्त होने के बाद समाज के आर्थिक नुकसान की भरपाई के लिए अदालत का दरवाजा खटखटाया जाएगा।
राहुलके बाद विकेश की तबीयत बिगड़ी : सेक्टर-6में जाट जागृति सेना का धरना बुधवार को भी जारी रहा। वहीं, अनशनकारी राहुल दादू पीजीआई उपचाराधीन है। उसकी तबीयत में सुधार बताया जा रहा है। बुधवार को अनशनकारी विकेश की तबीयत बिगड़ गई। उसकी बॉडी में कीटोन 5 प्लस हो गए हैं। यूरीन टेस्ट में यह बात सामने आई है।
गन्नौर | आरक्षणके नाम पर भड़काऊ उकसाने वाला वीडियो बनाकर वायरल करने के आरोप में पुलिस ने गांव गुमड़ निवासी एक व्यक्ति के खिलाफ केस दर्ज किया है। एसआई रोहताश ने बताया कि वह मंगलवार को शहर के नमस्ते चौक पर गश्त पर थे। सूचना मिली के गांव गुमड़ निवासी वीरेंद्र ने अपना वीडियो बनाकर वाट्सएप पर वायरल कर दिया है, जिसमें वह आरक्षण के संबंध में सरकार के खिलाफ राजद्रोहात्मक, घृणात्मक अवमानना पैदा करने वाली बातें कर रहा हैं। इससे प्रादेशिक समूह जातियों के बीच सौहार्द पर असर पड़ सकता है।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva hin_Deva hin_Deva awa_Deva hin_Deva